Til praktikstedet

**Praktikophold for studerende på bacheloruddannelsen i folkesundhedsvidenskab**

Studerende på bacheloruddannelsen i folkesundhedsvidenskab ved Syddansk Universitet (SDU) skal på deres 4. semester tage på et ulønnet praktikophold i en privat virksomhed, offentlig institution eller lignende i Danmark. Studerende kan også deltage aktivt i et ulønnet forskningsorienteret projektforløb ved nationale og internationale institutioner og instanser.

Nedenfor vil vi kort informere om de generelle formål med et sådant praktikforløb samt de specifikke kompetencemål.

# Generelle formål:

Praktik- og projektforløbets indhold skal med afsæt i et konkret projekt relatere sig til sundhedsfremme i bred forstand.

Modulets generelle formål er at øge den studerendes evne til at:

* kunne deltage aktivt og analytisk i arbejdet med sundhedsrelaterede problematikker på praktikstedet
* bruge sundhedsvidenskabelige begreber og forståelsesrammer i arbejdet med konkrete problematikker i praktikforløbet

# Specifikke kompetencemål:

Efter at have gennemført et praktik- og projektforløb skal den studerende kunne:

* + synliggøre og anvende teoretiske begrebs- og forståelsesrammer fra det folkesundhedsvidenskabelige studie i praksis
	+ demonstrere evnen til i samarbejde med praktikstedet effektivt at have løst en på forhånd aftalt og udspecificeret arbejdsopgave
	+ formidle resultater og tilegnede kompetencer fra praktikopholdet i en kortfattet posterform og, i den sammenhæng, udvikle kompetencer ift. fremstilling af resultater og mundtlig præsentation

# Betingelser for praktikforløbet:

Det er en betingelse for praktikforløbets positive udfald, at den studerende og praktikstedet indgår en skriftlig aftale, en såkaldt praktikaftale angående praktikforløbets faglige formål og indhold samt organisering af arbejdet (side 3). På praktikstedet skal den studerende være tilknyttet en akademisk kvalificeret vejleder, dvs. vedkommende skal som minimum have afsluttet en master eller en kandidatuddannelse. Det er også vejlederens ansvar at sikre, at praktikanten bliver et integreret medlem af organisationen, f.eks. gennem deltagelse i personalemøder eller andre aktiviteter, og at denne regelmæssigt giver feedback til praktikanten om hans/hendes opgaver.

Den studerende skal i praktikperioden, i kombination med det daglige arbejde på praktikstedet, arbejde med en i forvejen udspecificeret arbejdsopgave eller indsats, hvorigennem den studerende kan demonstrere evnen til at omsætte teori til praksis. Denne arbejdsopgave skal forud for praktikopholdets start aftales med den faglige vejleder på praktikstedet, og godkendes af studienævnet på uddannelsen i forbindelse med godkendelse af praktikaftalen.

Praktikforløbet har en varighed af 8 uger med en 37 timers ulønnet arbejdsuge i perioden, der starter i marts/april.

I praktikperioden udnævnes en intern vejleder på SDU, der sikrer, at den studerende tilegner sig kompetencer i forbindelse med udarbejdelsen af en praktikrapport som afslutningen på praktikforløbet.

Hermed følger et link til uddannelsens hjemmeside om praktikophold

<https://mitsdu.dk/da/mit_studie/bachelor/folkesundhedsvidenskab_bachelor/uddannelsens_opbygning/muligheder-undervejs/projektorienteret_forloeb#praktikperiode>

Såfremt praktikstedet ønsker yderligere informationer, kan undertegnede kontaktes.

Vi ser frem til et udbytterigt samarbejde.

Med venlig hilsen

Lau Caspar Thygesen

Studieleder

lct@sdu.dk

Marianne Stistrup Frederiksen Praktikkoordinator Marisfrederiksen@health.sdu.dk

Folkesundhedsvidenskab, SDU

Odense, d. \_\_\_\_\_\_\_\_\_\_\_\_

**Praktikaftale**

Tekst som bekender at praktikstedet, nævnt ved navn, har indgået en aftale med studerende, nævnt ved navn, om ulønnet praktik.

De nedenfor beskrevne rammer er gældende for praktikopholdet.

**Oplysninger**

Praktiksted:

Adresse:

Tidsrum:

Arbejdstid:

Faglig vejleder (inkl. titel, akademisk baggrund):

**Formål med praktikophold**

Her beskrives formålet med praktikopholdet

**Arbejdsopgaver**

Her beskrives de arbejdsopgaver, som den studerende forventes at varetage som en del af den daglige praktik.

**Specifik arbejdsopgave, indsats eller produkt**

Her beskrives den specifikke arbejdsopgave, indsats eller produkt, som den studerende i samarbejde med praktikstedet skal udføres.

**Specielle forhold**

Her beskrives eventuelle specielle forhold som er gældende for praktikopholdet, såsom tavshedspligt, fysisk placering, adgang til computer osv.

 Underskrift Underskrift

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Titel & navn faglig vejleder på praktikstedet Navn på den studerende

Navn og adresse på praktiksted Adresse på den studerende